

**Úrad vlády Slovenskej republiky ako vykonávateľ komponentu 9 Plánu obnovy a odolnosti**

zastúpený

**Ministerstvom hospodárstva Slovenskej republiky ako**

**sprostredkovateľom pre komponent 9 Plánu obnovy a odolnosti**

VYHLASUJE

**výzvu na výber expertov**

**na spoluprácu počas implementácie projektov, ktoré sú súčasťou významného projektu spoločného európskeho záujmu (IPCEI) v oblasti implementácie vodíkových technológií**

v rámci:

**Plánu obnovy a odolnosti Slovenskej republiky**

Komponentu 9: Efektívnejšie riadenie a posilnenie financovania výskumu, vývoja a inovácií Plánu obnovy a odolnosti Slovenskej republiky

Investície 4: Výskum a inovácie pre dekarbonizáciu ekonomiky

Kód výzvy: 09I04-03-V01

**Dátum vyhlásenia výzvy:** 05. 09. 2024

**Dátum uzávierky výzvy**: otvorená

1. **CIEĽ VÝZVY**

Cieľom výzvy na výber expertov (ďalej len „výzva“) je **vytvoriť zoznam expertov**, ktorých môže Ministerstvo hospodárstva Slovenskej republiky ako sprostredkovateľ pre komponent 9 Plánu obnovy a odolnosti osloviť na **spoluprácu počas implementácie projektov** kladne posúdených a podporených v rámci výzvy na predkladanie žiadostí o poskytnutie prostriedkov mechanizmu zameranej na podporu projektov, **ktoré sú súčasťou významného projektu spoločného európskeho záujmu (IPCEI) v oblasti implementácie vodíkových technológií** s kódom 09I04-03-V01 (ďalej len „výzva na predkladanie žiadostí“).

Spolupráca sa bude týkať najmä nasledovných oblastí:

1. odborné posúdenie predloženej dokumentácie k projektu, ktorý je predmetom kladne posúdenej žiadosti o poskytnutie prostriedkov mechanizmu,
2. vykonanie priebežného (midterm) hodnotenia zameraného na posúdenie dosahovania míľnikov (milestones) a výstupov (deliverables) projektu, ktoré mal prijímateľ stanovené v projekte v súlade s príslušnou výzvou na predkladanie žiadostí[[1]](#footnote-1), prípadne hodnotenia priebehu realizácie projektu, dosahovaného pokroku a predpokladov, ktoré by mali viesť k dosiahnutia míľnikov (milestones) a výstupov (deliverables) projektu, v rámci ktorého bolo poskytnutie štátnej pomoci Slovenskou republikou notifikované a Európska komisia o tejto notifikácii rozhodla, najneskôr k termínu ukončenia realizácie jeho druhej fázy v zmysle podmienok Zmluvy o poskytnutí prostriedkov mechanizmu (ak relevantné),
3. vykonanie záverečného hodnotenia zameraného na posúdenie dosiahnutia míľnikov (milestones) a výstupov (deliverables) projektu po ukončení realizácie hlavnej aktivity projektu[[2]](#footnote-2), prípadne hodnotenia celkového stavu projektu po ukončení jeho realizácie, dosiahnutého pokroku a predpokladov na dosiahnutie míľnikov (milestones) a výstupov (deliverables) projektu, v rámci ktorého bolo poskytnutie štátnej pomoci Slovenskou republikou notifikované a Európska komisia o tejto notifikácii rozhodla, najneskôr k termínu ukončenia realizácie jeho druhej fázy v zmysle podmienok Zmluvy o poskytnutí prostriedkov mechanizmu (ak relevantné).
4. **Kritériá pre výber expertov**
5. **Všeobecné kritériá:**
6. **bezúhonnosť** – uchádzač vyhlasuje v rámci žiadosti o zaradenie uchádzača na pozíciu experta v zmysle kapitoly 3. tejto výzvy, že nebol právoplatne odsúdený za úmyselný trestný čin, čo je povinný kedykoľvek na vyzvanie Ministerstva hospodárstva Slovenskej republiky ako sprostredkovateľa pre komponent 9 Plánu obnovy a odolnosti preukázať výpisom z registra trestov nie starším ako 3 mesiace,
7. **plná spôsobilosť na právne úkony** - uchádzač vyhlasuje v rámci žiadosti o zaradenie uchádzača na pozíciu experta v zmysle kapitoly 3. tejto výzvy, že je spôsobilý na právne úkony.
8. **Odborné kritériá**

**Minimálne 5 rokov praxe v niektorej z dvoch oblastí uvedených v rámci časti *Posudzovaná/hodnotená oblasť* tejto výzvy aspoň v jednej z nasledovných foriem činností**

1. *podnikateľská činnosť (výrobná činnosť a/alebo poskytovanie služieb), resp. činnosť v pracovnom pomere*
2. *vzdelávanie/pedagogická činnosť*
3. *výskumno-vývojová činnosť*

**alebo**

**minimálne 5 konkrétnych výstupov/posudkov, resp. akýchkoľvek iných výsledkov pôsobenia v niektorej z dvoch oblastí uvedených v rámci časti *Posudzovaná/hodnotená oblasť* tejto výzvy aspoň v jednej z nasledovných foriem činností:**

1. *príprava a/alebo posudzovanie podnikateľských plánov/zámerov/projektov*
2. *poskytovanie odborného poradenstva*
3. *vypracovanie odborných posudkov*
4. *znalecká činnosť*

***Posudzovaná/hodnotená oblasť*:**

Projekty, ktoré sú súčasťou významného projektu spoločného európskeho záujmu (IPCEI) v oblasti implementácie vodíkových technológií, ktoré sú/budú podporené zo zdrojov komponentu 9 Plánu obnovy a odolnosti a v rámci ktorých bolo poskytnutie štátnej pomoci Slovenskou republikou notifikované a Európska komisia o tejto notifikácii rozhodla **sú zamerané na oblasti:**

1. **rozvoja infraštruktúry pre skladovanie a distribúciu vodíka, konkrétne na riešenie otázok:**

* *identifikácie vhodných štruktúr pre skladovanie vodíka;*
* *definovanie koncentrácie vodíka, ktorú bude možné vo vybranej štruktúre skladovať;*
* *vytvorenie modelu vybranej štruktúry, ktorý bude simulovať správanie sa ložiska v ložisku;*
* *získanie dát o vhodnosti jednotlivých materiálov vzhľadom k prítomnosti vodíka pri reálnych podmienkach prevádzky podzemného zásobníka vodíka;*

1. **využívania vodíka na dekarbonizáciu odvetvia mobility a dopravy, konkrétne na vývoj:**

* *vodíkom poháňaného lietadla s vertikálnym vzletom a pristátím, vrátane vývoja leteckých recyklovateľných vysokotlakových vodíkových kompozitových zásobníkov a ventilov.*

**Uchádzači, ktorí nesplnia všeobecné a/alebo odborné kritériá, automaticky nebudú zaradení do zoznamu expertov na spoluprácu počas implementácie projektov, ktoré sú súčasťou významného projektu spoločného európskeho záujmu (IPCEI) v oblasti implementácie vodíkových technológií, o čom budú písomne informovaní.**

1. **Ďalšie špecifické a osobnostné predpoklady**

* znalosť anglického jazyka na pokročilej úrovni,
* vysoká miera objektivity, čestnosti, diskrétnosti, schopnosť pracovať pod časovým tlakom, schopnosť dodržiavať stanovené termíny,
* skúsenosti s hodnotením projektov v rámci programov EÚ, fondov EÚ alebo iných grantových schém, ako aj publikačná činnosť uchádzača v niektorej z oblastí uvedených v rámci časti *Posudzovaná/hodnotená oblasť* tejto výzvy sú výhodou.

1. **Náležitosti k výberu uchádzača na pozíciu experta**

Uchádzač na pozíciu experta na spoluprácu počas implementácie projektov, ktoré sú súčasťou významného projektu spoločného európskeho záujmu (IPCEI) v oblasti implementácie vodíkových technológií predkladá **žiadosť o zaradenie uchádzača na pozíciu experta** **na spoluprácu počas implementácie projektov, ktoré sú súčasťou významného projektu spoločného európskeho záujmu (IPCEI) v oblasti implementácie vodíkových technológií** (ďalej len „žiadosť“),pričom jepotrebné predložiť vyplnený a uchádzačom podpísaný formulár, ktorý tvorí prílohu č. 1 tejto výzvy.

Žiadosť vo formáte pdf.(podpísaný scan) je potrebné **zaslať v elektronickej forme** na adresy[martin.mraz@mhsr.sk](mailto:martin.mraz@mhsr.sk) a [romana.hlavackova@mhsr.sk](mailto:romana.hlavackova@mhsr.sk), pričom do predmetu správy sa uvedie „***Expert – IPCEI projekty vodík***“.

Z dôvodu ochrany osobných údajov je potrebné predmetný dokument zabezpečiť heslom. Heslo k otvoreniu žiadosti v elektronickej forme je potrebné zaslať v rámci samostatného e-mailu na vyššie uvedené e-mailové adresy.

Uchádzač môže v rámci predkladanej žiadosti predložiť aj ďalšie dokumenty podľa vlastného uváženia (napr. kópie certifikátov, doklady preukazujúce skúsenosti s hodnotením projektov financovaných z programov EÚ, fondov EÚ, doklady o absolvovaní školení, zapojení sa do projektov, publikačnej činnosti a pod.).

Nakoľko výzva je otvorená, **žiadosť je** **možné podať kedykoľvek až do času ukončenia/zrušenia výzvy**.

Informácia o termíne ukončenia, resp. zrušenia výzvy bude zverejnená na webovom sídle www.mhsr.sk.

1. **KONTAKT A FORMA PODÁVANIA INFORMÁCIÍ**

Uchádzači môžu žiadať o poskytnutie informácií prostredníctvom:

* e-mailových adries: [martin.mraz@mhsr.sk](mailto:martin.mraz@mhsr.sk) a [romana.hlavackova@mhsr.sk](mailto:romana.hlavackova@mhsr.sk) (kontaktné osoby)
* tel. čísiel: + 421 2 4854 2214 a + 421 2 4854 2204.

1. **Ďalšie INFORMÁCIE**

Uchádzači, ktorí preukážu splnenie zverejnených všeobecných, ako aj odborných kritérií prostredníctvom doručenej žiadosti o zaradenie uchádzača na pozíciu experta, budú následne zaradení do zoznamu expertov na spoluprácu počas implementácie projektov, ktoré sú súčasťou významného projektu spoločného európskeho záujmu (IPCEI) v oblasti implementácie vodíkových technológií (ďalej len „zoznam expertov“).

Uchádzači, ktorí nepreukážu splnenie zverejnených všeobecných, ako aj odborných kritérií prostredníctvom doručenej žiadosti o zaradenie uchádzača na pozíciu experta, nebudú zaradení do zoznamu expertov. Uchádzači budú po posúdení všetkých žiadostí písomne informovaní o zaradení/nezaradení do zoznamu expertov.

V prípade ak žiadosť bude neúplná, alebo ak budú existovať pochybnosti o úplnosti alebo pravdivosti informácií uvedených v žiadosti a jej prílohách, bude uchádzač elektronicky vyzvaný na doplnenie neúplných údajov, vysvetlenie nejasností, alebo nápravu údajov a bude mu stanovená lehota na doplnenie/vysvetlenie/nápravu údajov uvedených v žiadosti a jej prílohách. V prípade, ak aj po doplnení/vysvetlení/náprave údajov zo strany uchádzača budú existovať pochybnosti o úplnosti alebo pravdivosti informácií uvedených v žiadosti uchádzača a jej prílohách, uchádzač nebude zaradený do zoznamu expertov.

**Činnosť expertov môžu vykonávať iba osoby, ktoré sú nestranné od prijímateľov a nie sú v konflikte záujmov** v zmysle definície konfliktu záujmov podľa príslušných všeobecne záväzných právnych predpisov a ostatných záväzných dokumentov[[3]](#footnote-3).

V záujme vylúčenia zaujatosti v priebehu výkonu činností v zmysle tejto výzvy, budú experti povinní pri podpise príkaznej zmluvy/dohody o vykonaní práce podpísať aj ***Čestné vyhlásenie o nestrannosti, zachovaní dôvernosti informácií, vylúčení konfliktu záujmov a protikorupčnom konaní***.

Expert môže byť vyradený zo zoznamu expertov, a to najmä v prípade prijatia žiadosti o vyradenie zo strany experta, z dôvodu zistenia konfliktu záujmov a pod. Rozhodnutie o vyradení zo zoznamu expertov bude doručené danému expertovi písomne.

Výkon priebežného (midterm) hodnotenia a záverečného hodnotenia v zmysle kapitoly 1. písm. b) a c) tejto výzvy bude prebiehať fyzicky v mieste realizácie hodnoteného projektu (Bratislavský samosprávny kraj a/alebo Prešovský samosprávny kraj) v rozsahu jedného pracovného dňa, pričom predchádzať mu bude oboznámenie sa s kompletnou dokumentáciou hodnoteného projektu a nasledovať ho bude vypracovanie a vzájomné odsúhlasenie záverečnej správy z predmetného hodnotenia. Výkon ostatných úkonov v zmysle kapitoly 1. písm. a) tejto výzvy, resp. doplňujúcich úkonov súvisiacich s výkonom priebežného (midterm) hodnotenia a záverečného hodnotenia v zmysle kapitoly 1. písm. b) a c) tejto výzvy bude prebiehať elektronicky (e-mailom, prípadne prostredníctvom online stretnutí), pričom rozsah prác potrebných na ich zabezpečenie bude individuálny a bude závisieť od potrieb sprostredkovateľa týkajúcich sa jednotlivých projektov.

Vzťahy a vzájomné záväzky medzi sprostredkovateľom a expertom budú upravené v príkaznej zmluve uzatvorenej podľa § 724 a nasl. zákona č. 40/1964 Zb. Občiansky zákonník v znení neskorších predpisov/dohode o vykonaní práce uzatvorenej podľa § 226 zákona č. 311/2001 Z. z. Zákonník práce v znení neskorších predpisov.

**Odmena:** 40,- EUR/hodina (uvedená odmena zahŕňa všetky výdavky, ktoré expertovi vzniknú v súvislosti s výkonom jeho činnosti vrátane cestovných výdavkov, zároveň však čas strávený cestovaním, resp. realizáciou iných činností, ktoré nie sú priamo výkonom pracovných činností v zmysle vzájomnej zmluvnej úpravy medzi sprostredkovateľom a expertom nie je možné vykazovať ako čas strávený výkonom jeho činnosti).

Predpokladaný časový rozsah výkonu priebežného (midterm) a záverečného hodnotenia projektu je na úrovni 40 hodín/1 projekt. Uvedený rozsah môže byť upravený v nadväznosti na rozsah projektu a obtiažnosť jeho hodnotenia.

1. **ODKAZY NA RELEVANTNÉ DOKUMENTY**

**Výzva na predkladanie žiadostí o poskytnutie prostriedkov mechanizmu zameraná na podporu projektov, ktoré sú súčasťou významného projektu spoločného európskeho záujmu (IPCEI) v oblasti implementácie vodíkových technológií** (kód výzvy 09I04-03-V01)

<https://vaia.gov.sk/sk/2023/04/18/vyzva-na-predkladanie-ziadosti-o-poskytnutie-prostriedkov-mechanizmu-na-podporu-obnovy-a-odolnosti-zamerana-na-podporu-projektov-ktore-su-sucastou-vyznamneho-projektu-spolocneho-europskeho/>

1. **Prílohy**
   1. Formulár žiadosti o zaradenie uchádzača na pozíciu experta na spoluprácu počas implementácie projektov, ktoré sú súčasťou významného projektu spoločného európskeho záujmu (IPCEI) v oblasti implementácie vodíkových technológií

1. Podľa čl. 6 ods. 6.5 písm. e) Zmluvy o poskytnutí prostriedkov mechanizmu na podporu obnovy a odolnosti, ktorej vzor k výzve na predkladanie žiadostí s kódom 09I04-03-V01 je zverejnený na webovom sídle <https://vaia.gov.sk/sk/2023/04/18/vyzva-na-predkladanie-ziadosti-o-poskytnutie-prostriedkov-mechanizmu-na-podporu-obnovy-a-odolnosti-zamerana-na-podporu-projektov-ktore-su-sucastou-vyznamneho-projektu-spolocneho-europskeho/>. [↑](#footnote-ref-1)
2. Podľa čl. 6 ods. 6.8 Zmluvy o poskytnutí prostriedkov mechanizmu na podporu obnovy a odolnosti, ktorej vzor k výzve na predkladanie žiadostí s kódom 09I04-03-V01 je zverejnený na webovom sídle <https://vaia.gov.sk/sk/2023/04/18/vyzva-na-predkladanie-ziadosti-o-poskytnutie-prostriedkov-mechanizmu-na-podporu-obnovy-a-odolnosti-zamerana-na-podporu-projektov-ktore-su-sucastou-vyznamneho-projektu-spolocneho-europskeho/>. [↑](#footnote-ref-2)
3. Najmä v zmysle:

   § 24 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov,

   čl. 22 Nariadenia Európskeho parlamentu a Rady (EÚ) 2021/241 z 12. februára 2021, ktorým sa zriaďuje Mechanizmus na podporu obnovy a odolnosti v platnom znení,

   čl. 61 Nariadenia Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012,

   Usmernenia Komisie týkajúceho sa predchádzania a riešenia konfliktov záujmov v zmysle nariadenia o rozpočtových pravidlách (2021/C 121/01) a

   Systému implementácie Plánu obnovy a odolnosti Slovenskej republiky. [↑](#footnote-ref-3)